section_heading: Povijest
paragraph_text: Krajem 18. stoljeća kapelici je dograđena sakristija od istog materijala od kojeg su i stijene, tj. od hrastovih planki. Do 1866. ova je filijala podzidana kamenom i opekom. Vjerojatno 1911. godine, za vrijeme predsjednika crkvenog odbora Stanka Lončarevića, nadograđen je trijem, ovdje zvan cintor. Tom je prilikom zamijenjen i dotrajali drveni pokrov kapele. Umjesto cjepanih daščica, tzv. šindila, postavljen je betonski crijep, a cintor, krov zvonika, dio sakristije i apside pokriveni su limom. 1932. god., do tada zemljani pod, potaracan je opekom. Time je kapela sv. Andrije dobila svoj konačan izgled.